Ei ole kahtlust, et keskerakondlik linnavõim on Tallinna lõhki laenanud. Samas tegeleb Riigikogu rahanduskomisjoni juht Taavi Rõivas pesuehtsa valimiskampaaniaga, kui kutsub Tallinna linnapea Toompeale aru andma.    Reformierakondlased võiksid algatuseks Tallinna volikogus sel teemal linnajuhtidelt aru pärida. Eile  õhtul arutas linnavolikogu rahanduskomisjon tänavuse eelarve muudatusi. Komisjoni koosolekul polnud aga mitte ühtegi reformierakondlast, kuigi nad väidetavalt pealinna finantsseisu pärast tõsist muret tunnevad. Nii tuli mul ainukese opositsiooniesindajana linna finantsdirektorile küsimusi esitada. Loodan väga, et Rõivas teeb oma erakonna fraktsiooni juhile all-linnas tõsise noomituse.    Rõivase tänane Savisaart ründav avaldus langes aga kahtlaselt samale hetkele, kui Rõivase suur eeskuju  välisminister Peat Riigikogu väliskomisjoni ees viisaskandaali teemal aru andis.    Ja veel. Loodan, et Rõivas kutsub Toompeale aru andma ka reformierakondlasest Tartu linnapea. Emajõe-linna eelarveseis on pealinna omast vaid õige pisut parem.